Document ID: 31993R1753

ΚΑΝΟΝΙΣΜΟΣ (ΕΟΚ) αριθ. 1753/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό ορισμένων τιμών που καθορίζονται σε Ecu στον τομέα του βοείου κρέατος και μειώνονται συνεπεία των νομισματικών επανευθυγραμμίσεων της περιόδου 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (3), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 3824/92 έχει καθορίσει τον κατάλογο των τιμών του τομέα του βοείου κρέατος στα οποία εφαρμόζεται ο συντελεστής 1,013088 που καθορίστηκε από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1331/93 (5), από την 1η Ιουλίου 1993, στο πλαίσιο του καθεστώτος της αυτόματης εξάλειψης των αρνητικών νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει να προσδιοριστεί η μείωση των τιμών και των ποσών που θα προκύψουν για κάθε συγκεκριμένο τομέα και να καθορισθεί η αξία αυτών των μειωμένων τιμών-
ότι, για την περίοδο 1993/94, η τιμή προσανατολισμού στον τομέα του βοείου κρέατος καθορίστηκε από τον κανονισμό (ΕΟΚ) αριθ. 1563/93 του Συμβουλίου (6)- ότι η τιμή παρεμβάσεως των χονδρών βοοειδών, για την περίοδο από 1ης Ιουλίου 1993 έως τις 30 Ιουνίου 1994, έχει καθοριστεί από τον κανονισμό (ΕΟΚ) αριθ. 2068/92 του Συμβουλίου (7)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η τιμή προσανατολισμού, που καθορίστηκε σε Ecu από το Συμβούλιο για την περίοδο εμπορίας 1993/94 στον τομέα του βοείου κρέατος και μειώθηκε σύμφωνα με το άρθρο 1 του κανονισμού (ΕΟΚ) αριθ. 3824/92, καθορίζεται σε 197,42 Ecu ανά 100 χιλιόγραμμα ζωντανού βάρους.
2. Η τιμή παρεμβάσεως, που καθορίστηκε σε Ecu από το Συμβούλιο για τα σφάγια των αρσενικών ζώων της ποιότητας R 3 και μειώθηκε σύμφωνα με το άρθρο 1 του κανονισμού (ΕΟΚ) αριθ. 3824/92, καθορίζεται σε 321,64 Ecu ανά 100 χιλιόγραμμα βάρους σφαγίου.
Άρθρο 2
Ο παρών κανονισμός αρχίζει να ισχύει την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 2
17